
Il-Parlament Ewropew,
–	wara li kkunsidra l-Artikolu 286(2) tat-Trattat dwar il-Funzjonament tal-Unjoni Ewropea, skont liema l-Parlament ġie kkonsultat mill-Kunsill (C9‑0008/2024),
–	wara li kkunsidra l-Artikolu 129 tar-Regoli ta’ Proċedura tiegħu,
–	wara li kkunsidra r-rapport tal-Kumitat għall-Kontroll tal-Baġit (A9-0061/2024),
A.	billi, bl-ittra tas-17 ta’ Jannar 2024, il-Kunsill ikkonsulta lill-Parlament Ewropew dwar il-ħatra ta’ Carlo Alberto Manfredi Selvaggi għall-kariga ta’ Membru tal-Qorti tal-Awdituri;
B.	billi l-Kumitat għall-Kontroll tal-Baġit tiegħu evalwa l-kwalifiki ta’ Carlo Alberto Manfredi Selvaggi, b’mod partikolari fir-rigward tal- kundizzjonijiet stipulati fl-Artikolu 286(1) tat-Trattat dwar il-Funzjonament tal-Unjoni Ewropea; billi, fil-qafas ta’ din l-evalwazzjoni, il-Kumitat irċieva mingħand Carlo Alberto Manfredi Selvaggi curriculum vitae kif ukoll it-tweġibiet tiegħu għall-kwestjonarju miktub li kien indirizzat lilu;
C.	billi dan il-kumitat imbagħad, fit-22 ta’ Frar 2024, ipproċeda b’seduta ta’ smigħ ta’ Carlo Alberto Manfredi Selvaggi, li matulha dan għamel stqarrija preliminari, u wara wieġeb għall-mistoqsijiet li saru mill-membri tal-Kumitat;
1.	Jagħti opinjoni favorevoli/negattiva dwar il-proposta tal-Kunsill għall-ħatra ta’ Carlo Alberto Manfredi Selvaggi għall-kariga ta’ Membru tal-Qorti tal-Awdituri;
[bookmark: TextBodyEnd]2.	Jagħti istruzzjonijiet lill-President tiegħu biex tgħaddi din id-deċiżjoni lill-Kunsill u, għal skopijiet ta’ informazzjoni, lill-Qorti tal-Awdituri, kif ukoll lill-istituzzjonijiet l-oħra tal-Unjoni Ewropea u lill-istituzzjonijiet tal-awditjar tal-Istati Membri.

